מרחמים ‎ על ‎ הט״קונים, ‎ מתאכזרים ‎ אלינו‎ 


עוד ‎ בטרם ‎ הושבעה ‎ ממשלתו, ‎ נתניהו ‎ נערך ‎ לסייע ‎ לידידיו ‎ המיליארדרים.‎ 


"צוות ‎ מאה ‎ הימים" ‎ בראשות ‎ ח״כ ‎ יובל ‎ שט״ניץ‎ 
(המיועד, ‎ כך ‎ פורסם, ‎ להיות ‎ שר ‎ האוצר, ‎ או ‎ לפחות ‎ שר‎ 
במשרד ‎ האוצר) ‎ המליץ ‎ בפני ‎ ראש ‎ הממשלה ‎ הבא, ‎ בנימין‎ 
נתניהו, ‎ לחלץ ‎ את ‎ הטייקונים, ‎ ראשי ‎ התאגידים ‎ הגדולים,‎ 
מחובותיהם, ‎ וזאת ‎ על ‎ חשבון ‎ כלל ‎ האזרחים ‎ משלמי ‎ המסים.‎ 

להמלצות ‎ אלה ‎ הצטרף ‎ גם ‎ עופר ‎ עיני, ‎ יו״ר ‎ ההסתדרות‎ 
הכללית, ‎ אשר ‎ "בישל" ‎ את ‎ הרוב ‎ בוועידת ‎ העבודה, ‎ שאישר‎ 
את ‎ הסתפחותה ‎ לממשלת ‎ נתניהו-ליברמן.‎ 

"נפילה ‎ של ‎ טייקונים ‎ תהיה ‎ טרגדיה ‎ למדינת ‎ ישראל. ‎ היא‎ 
יכולה ‎ להפיל ‎ בנק ‎ ולגרום ‎ לפיטוריהם ‎ של ‎ מאות ‎ אלפי‎ 
עובדים"־ ‎ אמר ‎ עופר ‎ עיני ‎ בראיון ‎ מיוחד ‎ למדור ‎ הכלכלי ‎ של‎ 
״מעריב״‎ (27.3).‎ 

ומדוע ‎ יש ‎ לסייע ‎ לטייקונים? ‎ כי ‎ זה ‎ טוב ‎ למשק ‎ וימנע‎ 
פיטורים ‎ המוניים ‎ -  הסביר ‎ שטייניץ. ‎ ואילו ‎ עיני ‎ החרה ‎ החזיק‎ 
אחריו, ‎ בציינו, ‎ כי ‎ "השולחן ‎ העגול"‎ (הפורום ‎ הכלכלי־חברתי‎ 
של ‎ הממשלה, ‎ ההסתדרות ‎ והמעסיקים, ‎ שאמור ‎ לקום) ‎ יעסוק‎ 
קודם־כל ‎ "בפתרון ‎ משבר ‎ האג״ח ‎ הקונצרניות", ‎ וזאת ‎ מחשש,‎ 
כי ‎ "מקצב ‎ של ‎ עשרות ‎ אלפי ‎ מפוטרים, ‎ נעבור ‎ למאות‎ 
אלפים".‎ 

בקיצור: ‎ שטייניץ־עופר ‎ מציעים ‎ לעזור ‎ לטייקונים, ‎ אך‎ 
לדבריהם, ‎ מניעה ‎ אותם ‎ דווקא ‎ הדאגה ‎ למנוע ‎ פיטורים‎ 
ואבטלה ‎ המונית.‎ 

כיצד ‎ תפחו ‎ חובות ‎ הטייקונים?‎ 

העומדים ‎ בראשות ‎ תאגידי ‎ הענק ‎ אכן ‎ צברו ‎ חובות ‎ גדולים.‎ 
לפי ‎ הפרסומים, ‎ לחברת ‎ דיסקונט ‎ השקעות ‎ בראשות ‎ נוחי‎ 
דנקנר ‎ חובות ‎ של ‎ 14  מיליארד ‎ שקלים‎ ;  לקבוצת ‎ דלק ‎ בראשות‎ 
יצחק ‎ תשובה ‎ חובות ‎ של ‎ 12  מיליארד ‎ שקלים; ‎ לחברת‎ 
אפריקה-ישראל ‎ של ‎ לב ‎ לבייב ‎ -  חובות ‎ של ‎ 10  מיליארד‎ 
שקלים; ‎ לחברה ‎ הכלכלית ‎ ירושלים ‎ של ‎ אליעזר ‎ פישמן ‎ - 
חובות ‎ של ‎ 6  מיליארד ‎ שקלים‎ ;  ואילו ‎ לקבוצת ‎ אלביט ‎ הדמיה‎ 
של ‎ מוטי ‎ זיסר ‎ -  חובות ‎ של ‎ 4  מיליארד ‎ שקלים. ‎ אך ‎ כיצד‎ 
נוצרו ‎ חובות ‎ אלה?‎ 

בשנות ‎ הבועה ‎ הפיננסית ‎ (2004-2008), ‎ נטלו ‎ הטיפוסים‎ 
שהוזכרו ‎ לעיל ‎ וחבריהם ‎ הלוואות ‎ רחבות ‎ הקף ‎ מבנקים,‎ 
מחברות ‎ השקעה ‎ ומחברות ‎ ביטוח, ‎ וגם ‎ מקרנות ‎ פנסיה. ‎ הם‎ 


קיבלו ‎ את ‎ ההלוואות ‎ בשיטת ‎ המינוף ‎ הידועה. ‎ למשל, ‎ לבייב‎ 
החליט ‎ להשקיע ‎ במיזמי ‎ נדל״ן ‎ ברוסיה. ‎ הוא ‎ פנה ‎ וקיבל‎ 
אשראי ‎ נדיב ‎ מכמה ‎ בנקים, ‎ כאשר ‎ הבטוחה ‎ לפרעון ‎ ההלוואה‎ 
היו ‎ אגרות ‎ חוב, ‎ המגובות ‎ בנכסים ‎ שרכש ‎ תמורת ‎ האשראי.‎ 
לבייב ‎ וחבריו ‎ לא ‎ נדרשו, ‎ למשל, ‎ לערוב ‎ לאשראי ‎ כשיעבוד‎ 
חברות ‎ קיימות ‎ ומשגשגות ‎ שבשליטתם, ‎ כי ‎ הבנקים ‎ וייתר‎ 
נותני ‎ האשראי ‎ ממש ‎ התחרו ‎ על ‎ הכבוד ‎ לתת ‎ להם ‎ הלוואות.‎ 

כאשר ‎ המשבר ‎ הפיננסי ‎ קיצץ ‎ בערך ‎ ההשקעות ‎ של‎ 
הטייקונים ‎ (ירידת ‎ מחירי ‎ הנדל״ן ‎ ברוסיה ‎ ובארה״ב, ‎ למשל),‎ 
הסתבר ‎ שערך ‎ הבטוחה ‎ לחוב ‎ נופל ‎ מהחוב ‎ עצמו. ‎ הטייקונים‎ 
לא ‎ איבדו ‎ עשתונות, ‎ והחלו ‎ להפיץ ‎ את ‎ הגרסה,‎ 
שהבנקים/המדינה ‎ חייבים ‎ לעזור ‎ להם, ‎ כי ‎ הם ‎ לא ‎ יוכלו‎ 
לפרוע ‎ את ‎ אגרות ‎ החוב ‎ שיגיעו ‎ לפרעון. ‎ הבנקים, ‎ החוששים‎ 
ליציבותם־הם, ‎ לא ‎ הזדרזו ‎ להציל ‎ את ‎ חביביהם ‎ מאתמול,‎ 
ושלחו ‎ אותם ‎ להיעזר ‎ בממשלה. ‎ מסמך ‎ ״100 ‎ הימים"‎ 
וקריאתו ‎ של ‎ עיני ‎ מלמדים, ‎ כי ‎ יש ‎ מי ‎ שמקשיב ‎ להם.‎ 
ישנה ‎ דרך ‎ אחרת‎ 

המשמעות ‎ של ‎ ההמלצה ‎ לסייע ‎ לטייקונים ‎ לפרוע ‎ את‎ 
חובותיהם ‎ באמצעות ‎ כסף ‎ ממשלתי ‎ משמעותה ‎ -  להעביר‎ 
תקציבים ‎ מרווחה, ‎ חינוך, ‎ בריאות ‎ ותשתיות ‎ לכיסיהם‎ 
הפרטיים ‎ של ‎ דנקנר ‎ וחבריו, ‎ בעוד ‎ שהם ‎ עצמם ‎ ימשיכו‎ 
בעסקיהם ‎ כרגיל.‎ 

אם ‎ ישנם ‎ טייקונים ‎ המתקשים ‎ לפרוע ‎ חובות ‎ -  תדרוש ‎ מהם‎ 
הממשלה ‎ -  בהחלטה, ‎ בחקיקה ‎ -  לממן ‎ את ‎ פרעון ‎ החוב‎ 
מכלל ‎ נכסיהם. ‎ יואילו ‎ הטייקונים ‎ -  מרצונם ‎ החופשי ‎ או ‎ בצו‎ 
בית ‎ משפט ‎ -  להעביר ‎ נכסים ‎ שלהם, ‎ לרבות ‎ חברות ‎ ובנקים‎ 
לניהול ‎ של ‎ כונסי ‎ נכסים, ‎ שימנו ‎ להם, ‎ ואלה ‎ גם ‎ ינהלו ‎ את‎ 
הנכסים ‎ וגם ‎ ידאגו ‎ לפרעון ‎ החובות. ‎ במלים ‎ אחרות, ‎ המדינה‎ 
תלאים ‎ נכסים ‎ וחברות ‎ של ‎ הטייקונים ‎ המתקשים ‎ לפרוע ‎ את‎ 
חובותיהם, ‎ ותדאג ‎ למנוע ‎ פיטורי ‎ עובדים ‎ מהחברות ‎ האלה.‎ 

האם ‎ זה ‎ יקרה? ‎ האם ‎ נתניהו ‎ ינקוט ‎ בחלופה ‎ הזאת? ‎ קרוב‎ 
לוודאי ‎ שלא. ‎ ובאמת, ‎ למה ‎ שלא ‎ יעזור ‎ ביד ‎ נדיבה ‎ לידידיו‎ 
הטייקונים, ‎ אם ‎ יו״ר ‎ ההסתדרות, ‎ במקום ‎ לגייס ‎ את ‎ ציבור‎ 
העובדים ‎ נגד ‎ תוכנית ‎ הצלת ‎ הטייקונים, ‎ נותן ‎ לה ‎ יד ‎ בשמחה ‎ ? 

תמר ‎ גו־דינסקי‎ 


מק״י ‎ בת ‎ 2/ 90 


מאות ‎ השתתפו ‎ בכנס ‎ אקדמי‎ 
באוניברסיטת ‎ ת״א‎ 
לציון ‎ 90  שנה ‎ למפלגה‎ 
הקומוניסטית ‎ בארץ‎ 

מאות ‎ השתתפו ‎ בכנס ‎ האקדמי, ‎ שנערך ‎ ב-25.3‎ 
באוניברסיטת ‎ תל-אביב ‎ לציון ‎ 90  שנה ‎ להקמת ‎ המפלגה‎ 
הקומוניסטית ‎ בארץ. ‎ האולם ‎ הגדול ‎ בפקולטה ‎ למשפטים ‎ היה‎ 
לעיתים ‎ צר ‎ מלהכיל ‎ את ‎ הבאים, ‎ וצעירים ‎ ישבו ‎ על ‎ מדרגות‎ 
האודיטוריום. ‎ לראשונה ‎ חברו ‎ יחד ‎ מוסדות ‎ אקדמיים ‎ - 
אוניברסיטת ‎ תל-אביב ‎ והאוניברסיטה ‎ הפתוחה, ‎ וקרן ‎ רוזה‎ 
לוקסמבורג, ‎ לדיון ‎ בנושא ‎ תולדות ‎ הקומוניסטים ‎ ומפלגתם.‎ 

פרופ׳ ‎ אניטה ‎ שפירא, ‎ ראש ‎ המכון ‎ לחקר ‎ הציונות‎ 
וישראל ‎ באוניברסיטת ‎ תל-אביב ‎ סיפרה ‎ בדברי ‎ הפתיחה, ‎ כי‎ 
"בימים ‎ האחרונים ‎ נשלחו ‎ מאות ‎ הודעות ‎ מאיימות ‎ באנגלית‎ 
לאנשי ‎ הסגל ‎ באוניברסיטה ‎ ולתורמים". ‎ פרופ׳ ‎ דניאל‎ 
ברטל, ‎ נציג ‎ המכון ‎ לדו-קיום ‎ יהודי-ערבי, ‎ הוסיף ‎ "כי ‎ ייתכן‎ 
שזה ‎ הרגע ‎ האחרון ‎ לקיים ‎ כינוסים ‎ מהסוג ‎ הזה ‎ במוסד‎ 
להשכלה ‎ גבוהה". ‎ הוא ‎ הזכיר, ‎ כי ‎ לאחר ‎ הקמת ‎ המדינה, ‎ טבע‎ 
דוד ‎ בן־גוריון ‎ את ‎ העקרון ‎ "בלי ‎ חירות ‎ ובלי ‎ מק״י", ‎ אך ‎ "עם‎ 
השנים ‎ נותרנו, ‎ לצערי, ‎ רק ‎ עם ‎ ׳בלי ‎ מק״י׳".‎ 

כן ‎ נשאו ‎ ברכות ‎ בפתיחת ‎ הכנס ‎ ד״ר ‎ אנגליקה ‎ טים, ‎ נציגת‎ 
קרן ‎ רוזה ‎ לוקסמבורג, ‎ וד״ר ‎ בת-ציון ‎ עראק■ ‎ קלורמן, ‎ נציגת‎ 
האוניברסיטה ‎ הפתוחה.‎ 

במבואה ‎ לאולם ‎ הוצגה ‎ תערוכה ‎ מרשימה, ‎ שהכינו ‎ פעילי‎ 
מק״י ‎ בתל-אביב, ‎ ובה ‎ חמישים ‎ כרזות ‎ של ‎ המפלגה‎ 
הקומוניסטית, ‎ שהופקו ‎ משנות ‎ ה-40 ‎ של ‎ המאה ‎ שעברה ‎ ועד‎ 
ימינו.‎ 

חברה ‎ אכזרית ‎ כלפי ‎ שכניה ‎ ואזרחיה‎ 

מושב ‎ הבוקר ‎ של ‎ הכנס ‎ הוקדש ‎ לתולדות ‎ המפלגה. ‎ פרופ׳‎ 
■ואב ‎ פלד ‎ ערך ‎ השוואה ‎ בין ‎ מטרות ‎ התנועה ‎ הציונית ‎ לבין‎ 
מטרותיה ‎ של ‎ התנועה ‎ הקומוניסטית ‎ בארץ, ‎ לפני ‎ ולאחר ‎ קום‎ 
המדינה. ‎ לדבריו, ‎ לתנועת ‎ העבודה ‎ הייתה ‎ יומרה ‎ לכונן ‎ בארץ‎ 
גם ‎ ישות ‎ לאומית ‎ וגם ‎ חברה ‎ סוציאליסטית. ‎ אך ‎ בפועל,‎ 
"תנועת ‎ העבודה ‎ הציונית ‎ היא ‎ סיפור ‎ של ‎ הצלחה ‎ מסחררת‎ 
בכל ‎ הנוגע ‎ להגשמת ‎ רעיון ‎ לאומי. ‎ אבל ‎ כישלון ‎ חרוץ ‎ בכל‎ 
הנוגע ‎ לסוציאליזם. ‎ החברה ‎ הישראלית ‎ אכזרית ‎ לא ‎ רק ‎ כלפי‎ 
שכניה, ‎ גם ‎ כלפי ‎ אזרחיה ‎ -  בתנאי ‎ שאינם ‎ עשירים". ‎ עוד‎ 
הדגיש ‎ פלד, ‎ כי ‎ "בכל ‎ הכרעה, ‎ תנועת ‎ העבודה ‎ הציונית,‎ 
שהקימה ‎ את ‎ מדינת ‎ ישראל, ‎ בחרה ‎ באופציה ‎ הלאומית ‎ ונטשה‎ 
את ‎ האופציה ‎ המעמדית. ‎ לעומתה, ‎ מק״י ‎ בחרה ‎ באינטרס‎ 
המעמדי, ‎ המחייב ‎ מאבק ‎ משותף ‎ עם ‎ הפועלים ‎ הערבים".‎ 

ד״ר ‎ מריו ‎ קסלר ‎ מאוניברסיטת ‎ פוטסדם ‎ (גרמניה), ‎ ניתח‎ 
את ‎ מערכת ‎ היחסים ‎ בין ‎ האינטרנציונל ‎ השלישי‎ 
(ה״קומאינטרן") ‎ לבין ‎ פועלי ‎ ציון ‎ שמאל. ‎ קסלר ‎ הדגיש, ‎ כי‎ 
״מאז ‎ הקמתו ‎ במרס ‎ 1919, ‎ לאחר ‎ מהפכת ‎ אוקטובר, ‎ המשיך‎ 
הקומאינטרן ‎ להתייחס ‎ לתנועה ‎ הציונית ‎ כיצירה ‎ של ‎ מעמד‎ 
הבורגנות ‎ הזעירה ‎ היהודית ‎ ושל ‎ אינטלקטואלים, ‎ שהולכו‎ 
שולל ‎ על ‎ ידי ‎ רעיונות ‎ לאומניים. ‎ הקומאינטרן ‎ דחה ‎ את ‎ התיזה‎ 
הציונית ‎ לפיה ‎ זו ‎ ארץ ‎ מועטת ‎ תושבים ‎ הממתינה ‎ להגירה‎ 
היהודית, ‎ והוא ‎ חזה ‎ מאבקים ‎ עקובים ‎ מדם ‎ בין ‎ המתיישבים‎ 
החדשים ‎ לבין ‎ התושבים ‎ הערבים".‎ 


ד״ר ‎ אביבה ‎ חלמיש ‎ (האונ׳ ‎ הפתוחה) ‎ השלימה ‎ את‎ 
תיאורו ‎ של ‎ קסלר, ‎ בתארה ‎ את ‎ האיבה ‎ למפלגה ‎ הקומוניסטית,‎ 
שפיתחו ‎ השומר ‎ הצעיר ‎ והקיבוץ ‎ הארצי‎ (ובהמשך ‎ -  מפ״ם).‎ 
העוינות ‎ הגלויה ‎ נבעה ‎ מפולמוס ‎ אידיאולוגי ‎ בין ‎ הציונות‎ 
לקומוניזם, ‎ וגם ‎ משום, ‎ שלדבריה, ‎ "רבים ‎ בקרב ‎ אנשי ‎ הקיבוץ‎ 
הארצי ‎ ראו ‎ בתנועה ‎ הקומוניסטית ‎ אופציה ‎ פוליטית ‎ מועדפת‎ 
בפעילותם ‎ הפוליטית ‎ ואף ‎ הצטרפו ‎ לשורותיה".‎ 

במושב ‎ השני, ‎ ניתח ‎ פרופ׳ ‎ אור■ ‎ רם ‎ (אונ׳ ‎ בן־גוריון) ‎ את‎ 
יחסם ‎ של ‎ פורשי ‎ מפ״ם ‎ בתחילת ‎ שנות ‎ החמישים, ‎ בראשות‎ 
משה ‎ סנה, ‎ למפלגה ‎ הקומוניסטית. ‎ את ‎ ניתוחו ‎ ביסס ‎ על ‎ הספר‎ 
היחיד ‎ שפרסם ‎ סנה ‎ בחייו, ‎ ערב ‎ הצטרפות ‎ מפלגת ‎ השמאל‎ 
הסוציאליסטי, ‎ למק״י. ‎ רם ‎ המליץ ‎ על ‎ קריאה ‎ מחודשת ‎ בספרו‎ 
זה ‎ של ‎ סנה, ‎ שעסק ‎ בשאלה ‎ הלאומית, ‎ חרף ‎ ה״רטוריקה‎ 
המיושנת", ‎ המאפיינת ‎ אותו, ‎ לדבריו.‎ 

שאלת ‎ שתי ‎ מדינות ‎ לשני ‎ העמים‎ 

ד״ר ‎ אילנה ‎ קופמן‎ (האונ׳ ‎ הפתוחה) ‎ התייחסה ‎ בהרצאתה‎ 
לתפקיד ‎ של ‎ מק״י ‎ מאז ‎ קום ‎ המדינה ‎ ושל ‎ חד״ש ‎ מאז ‎ ייסודה ‎ ( 
1977) ‎ בגיבושו ‎ של ‎ המיעוט ‎ הלאומי ‎ הערבי-פלסטיני‎ 
בישראל ‎ כקהילה. ‎ היא ‎ הצביעה ‎ על ‎ הקשר ‎ בין ‎ העמדות‎ 
שמק״י ‎ נקטה ‎ לבין ‎ הגידול ‎ הרב ‎ בקולות ‎ הבוחרים ‎ הערבים‎ 
מאז ‎ יום ‎ האדמה ‎ (1976). ‎ ד״ר ‎ אמל ‎ גימאל‎ (אונ׳ ‎ ת״א) ‎ ערער‎ 
על ‎ ממצאיה ‎ של ‎ ד״ר ‎ קופמן, ‎ ותלה ‎ את ‎ ההצלחות ‎ של ‎ חד״ש‎ 
בקלפי ‎ במה ‎ שהוא ‎ הגדיר ‎ כ״לוליינות ‎ פוליטית". ‎ הוא ‎ הגיע‎ 
למסקנה, ‎ כי ‎ בשנים ‎ האחרונות, ‎ הנהגת ‎ מק״י ‎ מנסה ‎ "להחזיר‎ 
את ‎ גלגלי ‎ ההיסטוריה ‎ לאחור ‎ ולשוב ‎ מהעם ‎ אל ‎ המעמד".‎ 

במושב ‎ השלישי ‎ הדגיש ‎ המשורר ‎ סמיח ‎ אל-קאסם ‎ את‎ 
תרומתה ‎ של ‎ מק״י ‎ לגיבושו ‎ של ‎ המיעוט ‎ הערבי-פלסטיני‎ 
בישראל, ‎ בין ‎ היתר ‎ באמצעות ‎ הירחון ‎ הספרותי-פוליטי ‎ "אל‎ 
ג׳דיד". ‎ פרופ׳ ‎ גד■ ‎ אלגז■ ‎ (אונ׳ ‎ ת״א) ‎ סקר ‎ את ‎ תרומתה‎ 
הייחודית ‎ של ‎ מק״י ‎ לגיבוש ‎ ההתנגדות ‎ האזרחית ‎ למדיניות‎ 
הגירוש, ‎ האפליה ‎ והשלטון ‎ הצבאי, ‎ שניהלו ‎ הממשלות ‎ כלפי‎ 
הערבים, ‎ תושבי ‎ ישראל. ‎ ■איר ‎ צבן, ‎ איש ‎ מרצ, ‎ התרפק ‎ על‎ 
זיכרונותיו ‎ משנות ‎ חברותו ‎ במק״י, ‎ אך ‎ שם ‎ את ‎ הדגש‎ 
במסקנות ‎ פסימיות, ‎ הנובעות ‎ ממה ‎ שכינה ‎ "משבר ‎ השמאל‎ 
העולמי" ‎ וחוסר ‎ היכולת ‎ לשלב ‎ בין ‎ הלאומי ‎ והמעמדי.‎ 

במושב ‎ האחרון, ‎ אותו ‎ הנחה ‎ פריפ׳ ‎ ששון ‎ סומן־, ‎ נידונו‎ 
עמדותיה ‎ העכשוויות ‎ של ‎ מק״י. ‎ מוחמד ‎ נפאע, ‎ מזכ״ל‎ 
מק״י, ‎ תיאר ‎ באופן ‎ ציורי ‎ את ‎ המפגש ‎ שלו ‎ כנער ‎ עם‎ 
הקומוניסטים ‎ שהוגלו ‎ לכפרו ‎ בית ‎ ג׳ן ‎ מאום ‎ אל-פחם,‎ 
בפקודת ‎ הממשל ‎ הצבאי ‎ בשנות ‎ ה-50. ‎ הוא ‎ הדגיש ‎ שיסוד‎ 
הפעילות ‎ הקומוניסטית ‎ בארץ ‎ מאז ‎ יסוד ‎ המפלגה ‎ ועד ‎ ימינו‎ 
הוא ‎ -  השותפות ‎ היהודית-ערבית. ‎ תמר ‎ גוזינסקי, ‎ חברת‎ 
הלשכה ‎ הפוליטית ‎ של ‎ מק״י, ‎ עמדה ‎ על ‎ היסוד ‎ המעמדי‎ 
בתולדות ‎ המפלגה ‎ הקומוניסטית, ‎ על ‎ תפקידה ‎ בארגון ‎ מאבקי‎ 
פועלים ‎ ועל ‎ מאבקה ‎ נגד ‎ מדיניות ‎ הנהגת ‎ ההסתדרות. ‎ ח״כ ‎ דב‎ 
חנין, ‎ חבר ‎ הלשכה ‎ הפוליטית, ‎ הציג ‎ את ‎ החזון ‎ הסוציאליסטי‎ 
כחלק ‎ בלתי ‎ נפרד ‎ ממצע ‎ המפלגה ‎ ומעשייתה ‎ הפוליטית.‎ 

ד״ר ‎ אלכס ‎ ■עקובסון ‎ (האונ׳ ‎ העברית) ‎ ציין ‎ את ‎ תמיכתו‎ 
בעקרון ‎ שהעלתה ‎ מק״י ‎ ־  "שתי ‎ מדינות ‎ לשני ‎ העמים", ‎ אך‎ 
התריס, ‎ ללא ‎ ביסוס ‎ עובדתי, ‎ שמק״י ‎ נטשה ‎ כביכול ‎ עקרון ‎ זה.‎ 
ח״כ ‎ חנין ‎ השיב, ‎ כי ‎ מק״י ‎ דבקה ‎ בזכות ‎ שני ‎ העמים ‎ להגדרה‎ 
עצמית, ‎ והוסיף: ‎ "לא ‎ ניתן ‎ לבסס ‎ זהות ‎ לאומית ‎ וריבונות ‎ על‎ 
קיפוחו ‎ של ‎ המיעוט ‎ הלאומי ‎ הערבי ‎ הפלסטינים, ‎ ועל ‎ שלילת‎ 
זכות ‎ העם ‎ הפלסטיני ‎ למדינה ‎ עצמאית ‎ בשטחים ‎ הכבושים".‎ 


ד  מ171רט<ה/3‎ 


ציוץ ‎ הציפורים, ‎ יסור‎ י  התאו ‎ ושחרור ‎ הפועלים‎ 


מאת ‎ תמר ‎ גו־דינסקי‎ 

בימים ‎ אלה ‎ של ‎ משבר ‎ עולמי, ‎ שאחז ‎ במערכת‎ 
הקפיטליסטית ‎ כולה, ‎ עולות ‎ בחריפות ‎ ייתר ‎ שאלות ‎ יסוד‎ 
בדבר ‎ הסיכוי ‎ להחליף ‎ את ‎ המשטר ‎ הקיים, ‎ המבוסס ‎ על ‎ רדיפת‎ 
הרווח ‎ המירבי ‎ ועל ‎ ניצול ‎ מעמדי, ‎ במשטר, ‎ שבו ‎ "ההתפתחות‎ 
החופשית ‎ של ‎ כל ‎ יחיד ‎ היא ‎ התנאי ‎ להתפתחות ‎ החופשית ‎ של‎ 
הכלל" ‎ ("מניפסט ‎ המפלגה ‎ הקומוניסטית"). ‎ לכן ‎ ממש‎ 
מתבקש, ‎ שבימים ‎ אלה ‎ ייצאו ‎ לאור ‎ בעברית ‎ כתביהם ‎ של‎ 
מהפכנים ‎ סוללי ‎ דרך, ‎ של ‎ לוחמים ‎ ישרים ‎ ואמיצים ‎ נגד‎ 
הקפיטליזם, ‎ נגד ‎ מערכות ‎ הניצול ‎ והמסחור, ‎ נגד ‎ אימפריות‎ 
ומלחמות ‎ כיבוש ‎ תוקפניות ‎ ולמען ‎ עולם ‎ של ‎ צדק ‎ חברתי‎ 
ושלום.‎ 

את ‎ הכפפה ‎ הרימה ‎ ספרית ‎ פועלים, ‎ אשר ‎ יחד ‎ עם ‎ קרן ‎ רוזה‎ 
לוקסמבורג ‎ מציינת ‎ מלאות ‎ 90  שנה ‎ למותה ‎ של ‎ המהפכנית‎ 
הדגולה ‎ רוזה ‎ לוקסמבורג ‎ בהוצאתו ‎ מחדש ‎ של ‎ הספר‎ 
"מכתבים ‎ מבית ‎ הסוהר", ‎ בתרגומה ‎ של ‎ לאה ‎ גולדברג‎ 
(שבעברית ‎ ראה ‎ אור ‎ לראשונה ‎ בשנת ‎ 1942). ‎ ספר ‎ זה ‎ כולל‎ 
את ‎ מכתביה ‎ של ‎ רמה ‎ לוקסמבורג ‎ לחברתה ‎ סופי ‎ (סוניה),‎ 
רעייתו ‎ של ‎ קרל ‎ ליבקנכט, ‎ עמיתה ‎ למאבק ‎ המהפכני.‎ 

בניגוד ‎ לדימוי ‎ הרווח ‎ של ‎ מהפכניות ‎ כנשים ‎ קשוחות,‎ 
המרוכזות ‎ רק ‎ בעשייתן ‎ הפוליטית-חברתית, ‎ רוזה ‎ לוקסמבורג‎ 
מתגלה ‎ במכתביה ‎ מהכלא ‎ כאישה ‎ רגישה ‎ לכל ‎ מה ‎ שסובב‎ 
אותה, ‎ לטבע ‎ על ‎ שלל ‎ יצוריו ‎ וצמחיו, ‎ לספרות ‎ ולאמנות.‎ 
בהיותה ‎ אסירה ‎ פוליטית, ‎ מתארת ‎ לוקסמבורג ‎ באופן ‎ ציורי‎ 
וחי ‎ את ‎ ציוצן ‎ של ‎ ציפורים ‎ שהיא ‎ נוקבת ‎ בשמן, ‎ את ‎ לבלוב‎ 
העצים, ‎ כמו ‎ גם ‎ את ‎ שמחתה ‎ על ‎ שהפרפר, ‎ שמצאה ‎ על ‎ אדן‎ 
החלון, ‎ התאושש ‎ מחבטותיו ‎ בשמשה ‎ -  פרח ‎ ועף. ‎ "מה‎ 
שמחתי ‎ על ‎ הגאולה ‎ הזאת״ ‎ -  היא ‎ כותבת, ‎ וחושבת ‎ גם ‎ על‎ 
המהפכנים ‎ הכלואים.‎ 

בשנות ‎ ה-40, ‎ של ‎ המאה ‎ ה-20, ‎ כאשר ‎ חניכי ‎ השומר ‎ הצעיר‎ 
ותנועות ‎ נוער ‎ ציוניות ‎ אחרות ‎ קראו ‎ בשקיקה ‎ את ‎ "מכתבים‎ 
מבית ‎ הסוהר", ‎ הם ‎ קישרו ‎ אותם ‎ לסגנון ‎ החיים ‎ שעליו‎ 
התחנכו, ‎ שמקורו ‎ בתנועת ‎ הצופים, ‎ ואשר ‎ העלה ‎ על ‎ נס ‎ את‎ 
הקרבה ‎ לטבע ‎ וההתמזגות ‎ בו. ‎ וגם ‎ היום, ‎ יש ‎ מי ‎ שמנסה ‎ להציג‎ 
את ‎ רוזה ‎ לוקסמבורג ‎ כמין ‎ גרסה ‎ נשית ‎ של ‎ א. ‎ ד. ‎ גורדון: ‎ טבע,‎ 
חיים ‎ פשוטים ‎ ואוטופיה ‎ חברתית. ‎ אך ‎ מבחינת ‎ רוזה‎ 
לוקסמבורג, ‎ אהבת ‎ הטבע ‎ היא ‎ השלמה ‎ לעמדות ‎ רדיקליות,‎ 
למערכה ‎ נגד ‎ המיליטריזם ‎ והמלחמות ‎ ולמען ‎ סירוב ‎ מצפוני‎ 
לגיוס ‎ לצבא, ‎ למאמץ ‎ יומיומי ‎ לארגן ‎ מפלגה ‎ מהפכנית‎ 
ומהפכת ‎ פועלים ‎ סוציאליסטית.‎ 

רוזה ‎ לוקסמבורג ‎ (ילידת ‎ 1871) ‎ החלה ‎ את ‎ דרכה‎ 
המהפכנית ‎ כתלמידת ‎ תיכון ‎ בפולין, ‎ למדה ‎ בשוויץ ‎ משפטים‎ 
ומדע ‎ המדינה, ‎ ועקרה ‎ לגרמניה ‎ ב-1897. ‎ שם ‎ נמנתה ‎ עם ‎ ראשי‎ 
המפלגה ‎ הסוציאל־דמוקרטית ‎ (כפי ‎ שכונתה ‎ אז ‎ מפלגת‎ 
השמאל). ‎ לאחר ‎ בגידתה ‎ של ‎ הנהגת ‎ המפלגה ‎ הס״ד, ‎ שתמכה‎ 
בהשתתפות ‎ גרמניה ‎ במלחמת ‎ העולם ‎ הראשונה, ‎ ייסדה, ‎ יחד‎ 
עם ‎ קרל ‎ ליבקנכט, ‎ את ‎ המפלגה ‎ הקומוניסטית ‎ הגרמנית.‎ 

בשנות ‎ פעילותה ‎ המהפכנית ‎ נכלאה ‎ רוזה ‎ לוקסמבורג‎ 
בתשעה ‎ בתי ‎ כלא. ‎ אך ‎ למרות ‎ תלאות ‎ חייה, ‎ שמרה ‎ על‎ 
אופטימיות, ‎ שבאה ‎ לידי ‎ ביטוי ‎ במכתביה. ‎ באחד ‎ מהם ‎ כתבה‎ 


לחברתה ‎ על ‎ החיים‎ :  "... ‎ אני ‎ מרגישה ‎ את ‎ עצמי ‎ מאושרת ‎ בכל‎ 
מצב ‎ שהוא. ‎ אף ‎ לא ‎ הייתי ‎ רוצה ‎ למחוק ‎ דבר ‎ מחיי, ‎ אף ‎ לא‎ 
הייתי ‎ רוצה ‎ שיהיה ‎ דבר ‎ שונה ‎ מכפי ‎ שהיה ‎ או ‎ הווה״‎ (ע׳ ‎ 26).‎ 

מכתביה ‎ של ‎ רוזה ‎ לוקסמבורג ‎ נכתבו ‎ מתוך ‎ ידיעה, ‎ שהם‎ 
יעמדו ‎ במבחן ‎ הצנזורה ‎ של ‎ הכלא, ‎ לכן ‎ היא ‎ מבליעה ‎ בהם ‎ את‎ 
עמדותיה ‎ הפוליטיות ‎ ואת ‎ תפיסתה ‎ הקומוניסטית. ‎ כך, ‎ בתיאור‎ 
מרטיט, ‎ היא ‎ מזדהה ‎ עם ‎ סבלו ‎ של ‎ תאו ‎ המוכה ‎ באכזריות,‎ 
והסוחב ‎ עגלה ‎ ובה ‎ מעילי ‎ חיילים ‎ מן ‎ החזית: ‎ "עיני ‎ זלגו‎ 
דמעות ‎ -  דמעותיו ‎ שלו ‎ היו ‎ הדמעות ‎ הללו", ‎ והיא ‎ מסיימת‎ 
במלים‎ :  ״וכל ‎ הוד ‎ המלחמה ‎ עבר ‎ לנגד ‎ עיני״‎ (ע׳ ‎ 67). ‎ והרי ‎ זו‎ 
אותה ‎ מלחמת ‎ עולם ‎ נוראה, ‎ שמפניה ‎ הזהירה, ‎ כאשר ‎ האשימה‎ 
את ‎ האימפריאליזם ‎ בהפיכת ‎ שדות ‎ אירופה ‎ לבתי ‎ מטבחיים‎ 
של ‎ הפועלים־החיילים. ‎ זו ‎ אותה ‎ מלחמה, ‎ שבשל ‎ ההתנגדות‎ 
הנחרצת ‎ לה ‎ -  גם ‎ נכלאה ‎ וגם ‎ נרצחה ‎ באכזריות ‎ בינואר ‎ 1919,‎ 
יחד ‎ עם ‎ עמיתה ‎ קרל ‎ ליבקנכט.‎ 

הספר ‎ "אחרי ‎ המבול" ‎ מאת ‎ אוטו ‎ פרידריך, ‎ העומד ‎ להופיע‎ 
בקרוב ‎ בתרגום ‎ עברי, ‎ כולל ‎ תיאור ‎ של ‎ רדיפתם ‎ ורציחתם ‎ של‎ 
רוזה ‎ לוקסמבורג ‎ ועמיתיה ‎ ביד ‎ בריוני ‎ מיליציה ‎ ימנית‎ 
(שלימים ‎ צמח ‎ ממנה ‎ הצבא ‎ הנאצי), ‎ אשר ‎ פעלה ‎ במסגרת‎ 
הצבא ‎ הגרמני. ‎ רצח ‎ המהפכנים ‎ בוצע ‎ בידיעתם ‎ ובהסכמתם‎ 
של ‎ ראשי ‎ המפלגה ‎ הסוציאל-דמוקרטית, ‎ אברט ‎ ונוסקה, ‎ שהיו‎ 
אז ‎ בשלטון. ‎ אלה ‎ השתמשו ‎ בכל ‎ אמצעי, ‎ כדי ‎ לדכא ‎ באכזריות‎ 
את ‎ ניסיון ‎ המהפכה ‎ הסוציאליסטית ‎ של ‎ הפועלים ‎ והחיילים‎ 
המשוחררים ‎ בברלין, ‎ ואגב ‎ כך ‎ סללו ‎ את ‎ הדרך ‎ לעליית‎ 
הנאציזם.‎ 

קריאה ‎ במכתביה ‎ העשירים ‎ ומחבקי ‎ העולם ‎ של ‎ רוזה‎ 
לוקסמבורג ‎ הם ‎ מבוא ‎ לאישיותה ‎ ולדעותיה, ‎ אך ‎ רק ‎ מבוא.‎ 
כדי ‎ להכיר ‎ את ‎ פעילותה ‎ כמנהיגת ‎ פועלים ‎ ופועלות, ‎ כמבקרת‎ 
חריפה ‎ ויסודית ‎ של ‎ השיטה ‎ הקפיטליסטית, ‎ כמתנגדת ‎ עקבית‎ 
לכל ‎ גילוי ‎ של ‎ לאומנות, ‎ כמי ‎ שחותרת ‎ לברית ‎ בין ‎ פועלי‎ 
האומות ‎ השונות ‎ במטרה ‎ למנוע ‎ מלחמה ‎ ביניהן ‎ -  צריך‎ 
לקרוא ‎ את ‎ ספרי ‎ ההגות ‎ שכתבה ‎ ואת ‎ הנאומים ‎ חוצבי ‎ הלהבות‎ 
שנשאה. ‎ אך ‎ מבחר ‎ כתביה, ‎ שהופיע ‎ בעברית ‎ בשנות ‎ ה-40 ‎ של‎ 
המאה ‎ שעברה, ‎ כבר ‎ מזמן ‎ אינו ‎ בהישג ‎ יד.‎ 

לכן ‎ נותר ‎ לקוות, ‎ שההוצאה ‎ לאור ‎ של ‎ "מכתבים ‎ מבית‎ 
הסוהר" ‎ תהיה ‎ פרולוג ‎ להוצאה ‎ מחודשת ‎ של ‎ כלל ‎ כתביה ‎ של‎ 
רוזה ‎ לוקסמבורג, ‎ ויפה ‎ שעה ‎ אחת ‎ קודם.‎ 

השותפות ‎ היהודית־ערבית ‎ ניצחה‎ 
את ‎ מצעד ‎ הגזענים ‎ באום ‎ אל־פאחם‎ 

חד״ש ‎ גינתה ‎ בתוקף ‎ את ‎ המתקפה ‎ של ‎ המשטרה ‎ נגד‎ 
המפגינים ‎ האנטי-פאשיסטים, ‎ היהודים ‎ והערבים, ‎ שב-20.3‎ 
באו ‎ לחסום ‎ את ‎ דרכם ‎ של ‎ הכהניסטים ‎ לאום ‎ אל-פחם.‎ 

ח״כ ‎ דב ‎ חנין, ‎ שנכח ‎ בהתנגשויות ‎ בין ‎ המשטרה‎ 
למפגינים, ‎ אמר ‎ בתגובה: ‎ "הבעיה ‎ היא ‎ עצם ‎ קיום ‎ ההפגנה‎ 
הגזענית. ‎ זה ‎ היה ‎ ניסיון ‎ להטיל ‎ מורא ‎ ולאיים ‎ בטרנספר. ‎ חירות‎ 
ההפגנה ‎ לא ‎ רלוונטית ‎ לאירוע ‎ הזה, ‎ שכל ‎ מטרתו ‎ הייתה‎ 
התגרות ‎ באוכלוסיה ‎ הערבית". ‎ ח״כ ‎ מוחמד ‎ ברכה ‎ וח״כ‎ 
עפו ‎ אגבריה ‎ ציינו ‎ את ‎ חשיבות ‎ ההתייצבות ‎ יחד ‎ של ‎ יהודים‎ 
וערבים ‎ מול ‎ הימין ‎ הקיצוני ‎ והפרובוקטיבי ‎ ומול ‎ המשטרה,‎ 
שחיפתה ‎ על ‎ הצעדה ‎ והפעילה ‎ כוח ‎ רב ‎ נגד ‎ התושבים.‎ 


חברה ‎ ומחא ‎ ה /4׳‎ 


הפרטת ‎ שירותי ‎ בריאות ‎ הנפש‎ 

משרד ‎ הבריאות, ‎ לפי ‎ הנחיות ‎ משרד ‎ האוצר, ‎ מתחמק‎ 
מחובתו ‎ על-פי ‎ חוק ‎ לקלוט ‎ במעמד ‎ של ‎ עובדים ‎ קבועים‎ 
עובדים ‎ של ‎ חברות ‎ כוח ‎ אדם, ‎ המועסקים ‎ במרפאות ‎ לבריאות‎ 
הנפש. ‎ בסוף ‎ השבוע ‎ שעבר ‎ קיבל ‎ בג״ץ ‎ את ‎ עתירתה ‎ של‎ 
ההסתדרות ‎ הרפואית, ‎ וחייב ‎ את ‎ משרד ‎ הבריאות ‎ לקלוט‎ 
כעובדים ‎ קבועים ‎ 30  רופאים, ‎ המועסקים ‎ באותן ‎ מרפאות.‎ 
אך ‎ פסק ‎ דין ‎ זה ‎ אינו ‎ חל ‎ על ‎ ייתר ‎ העובדים, ‎ וביניהם‎ 
פסיכולוגים ‎ ואחיות.‎ 

בהתייחסו ‎ לנושא ‎ חמור ‎ זה, ‎ אמר ‎ ח״כ ‎ דב ‎ חנין ‎ (חד״ש)‎ 
בדיון ‎ בהצעות ‎ לסדר ‎ היום ‎ (25.3), ‎ כי ‎ המערכת ‎ הציבורית ‎ של‎ 
בריאות ‎ הנפש ‎ ממלאת ‎ תפקיד ‎ חברתי ‎ חשוב ‎ ביותר. ‎ אך ‎ משרד‎ 
הבריאות, ‎ במקום ‎ לחזקה ‎ ולשפרה ‎ -  פועל ‎ לפירוקה.‎ 

ב-1 ‎ באפריל ‎ נכנס ‎ לתוקפו ‎ חוק ‎ חברות ‎ כוח ‎ אדם. ‎ אך ‎ משרד‎ 
הבריאות, ‎ במקום ‎ להיערך ‎ לקליטתם ‎ של ‎ עובדי ‎ בריאות ‎ הנפש‎ 
כעובדים ‎ קבועים ‎ -  החליט ‎ להפריט ‎ את ‎ השירות ‎ הציבורי ‎ הזה‎ 
באמצעות ‎ העברת ‎ כל ‎ המרפאות ‎ הציבוריות ‎ לידי ‎ עמותה‎ 
פרטית. ‎ למחטף ‎ הזה, ‎ התריע ‎ הנין, ‎ תהיה ‎ השלכה ‎ קטלנית ‎ על‎ 
מצב ‎ בריאות ‎ הנפש ‎ בישראל: ‎ אוכלוסייה ‎ רחבה ‎ לא ‎ תזכה‎ 
לטיפול ‎ נפשי ‎ שיקומי ‎ חיוני ‎ וייפגע ‎ התהליך ‎ של ‎ הכשרת‎ 
מטפלים ‎ בתחום ‎ בריאות ‎ הנפש. ‎ חנין ‎ תבע ‎ להקפיא ‎ מייד ‎ את‎ 
החלטת ‎ משרד ‎ הבריאות ‎ בדבר ‎ ההפרטה ‎ של ‎ שירותי ‎ בריאות‎ 
הנפש.‎ 

ילדים ‎ בדואים ‎ ללא ‎ רופא ‎ ילדים‎ 

דו״ח ‎ העמותה ‎ של ‎ רופאים ‎ לזכויות ‎ אדם ‎ (ו־ל״א) ‎ בדבר ‎ 50 
אלף ‎ ילדים ‎ בפזורה ‎ הבדואית, ‎ שאינם ‎ מקבלים ‎ ביישוביהם‎ 
שירות ‎ של ‎ רופא ‎ ילדים, ‎ היה ‎ נושא ‎ ההצעה ‎ לסדר ‎ היום ‎ שהגיש‎ 
ח״כ ‎ עפו ‎ אגבריה ‎ (חד״ש) ‎ ב-25.3 ‎ (ר׳ ‎ דיווח ‎ מפורט ‎ על‎ 
הנושא ‎ ב״זו ‎ הדרך״, ‎ 25.3).‎ 

אגבריה ‎ תבע ‎ ממשרד ‎ הבריאות ‎ ומקופות ‎ החולים ‎ לשפר‎ 
לאלתר ‎ את ‎ שירותי ‎ הבריאות ‎ הניתנים ‎ לתושבי ‎ הכפרים ‎ הלא-‎ 
מוכרים, ‎ ובמיוחד ‎ -  את ‎ הזמינות ‎ של ‎ רופא ‎ ילדים ‎ בכפרי‎ 
הבדואים ‎ בנגב. ‎ שירות ‎ הולם ‎ של ‎ רופא ‎ ילדים ‎ גם ‎ יקטין ‎ את‎ 
מספר ‎ האשפוזים ‎ של ‎ ילדים ‎ בבית ‎ החולים ‎ סורוקה ‎ -  ציין.‎ 

הארכת ‎ תוקף ‎ "ההכרזה ‎ בדבר ‎ מצב ‎ חירום"‎ 

הטקס ‎ הקבוע ‎ של ‎ הארכת ‎ "ההכרזה ‎ בדבר ‎ מצב ‎ חירום"‎ 
התקיים ‎ בכנסת ‎ ב-23.3, ‎ שעה ‎ שהמליאה ‎ נדרשה ‎ לאשר‎ 
המלצה ‎ של ‎ ועדת ‎ החוץ ‎ והביטחון ‎ בנושא ‎ זה.‎ 

ח״כ ‎ דב ‎ חנין ‎ הוקיע ‎ את ‎ ההתעקשות ‎ של ‎ הממשלה ‎ להמשיך‎ 
ולהאריך ‎ את ‎ מצב ‎ החירום, ‎ הקיים ‎ מאז ‎ הוכרז ‎ עליו ‎ בשנת‎ 
1948. ‎ להחלטה ‎ זו ‎ אין ‎ שום ‎ קשר ‎ למצבי ‎ חירום ‎ הקשורים‎ 
במלחמות ‎ מיותרות, ‎ וזו ‎ נשיאה ‎ לשווא ‎ של ‎ שם ‎ החירום ‎ ושם‎ 
הביטחון ‎ ופגיעה ‎ במערכת ‎ הדמוקרטית.‎ 

ח״כ ‎ מוחמר ‎ ברכה ‎ (חד״ש) ‎ ביקר ‎ בחריפות ‎ את‎ 
הקונסנזוס, ‎ לו ‎ שותפות ‎ המפלגות ‎ הציוניות, ‎ התומכות‎ 
בהארכת ‎ תוקפו ‎ של ‎ מצב ‎ החירום, ‎ ובכך ‎ מקעקעות ‎ את‎ 
הדמוקרטיה. ‎ למצבי ‎ חירום ‎ הקיימים ‎ במדינה, ‎ כמו ‎ התנחלויות‎ 
וגדלת ‎ אדמות, ‎ כמו ‎ פיטורים, ‎ אבטלה ‎ ורעב, ‎ אחראית‎ 
הממשלה ‎ עצמה.‎ 

ברכה ‎ תהה, ‎ מדוע ‎ מצא ‎ השר ‎ לביטחון ‎ פנים ‎ לנכון ‎ לאסור‎ 
על ‎ קיומם ‎ של ‎ אירועי ‎ תרבות ‎ בירושלים ‎ המזרחית ‎ ולדכא ‎ כל‎ 
פעילות ‎ כמו ‎ פתיחת ‎ תערוכה ‎ ועריכת ‎ פסטיבל ‎ שירה. ‎ ברכה‎ 
הבהיר, ‎ כי ‎ לפי ‎ החלטתה ‎ של ‎ הליגה ‎ הערבית, ‎ בכל ‎ שנה‎ 


מוכרזת ‎ אחת ‎ הבירות ‎ בארצות ‎ הערביות ‎ כ״בירת ‎ התרבות‎ 
הערבית", ‎ וכי ‎ השנה ‎ נבחרה ‎ לצורך ‎ זה ‎ ירושלים ‎ המזרחית.‎ 

ח״כ ‎ עפו ‎ אגבריה ‎ ציין, ‎ כי ‎ מאחורי ‎ הדיבורים ‎ בדבר ‎ "מצב‎ 
חירום" ‎ מסתתרת ‎ עוד ‎ אפליה ‎ של ‎ הציבור ‎ הערבי. ‎ הוא ‎ סיפר‎ 
כי ‎ בעירו, ‎ אום ‎ אל-פחם, ‎ אין ‎ אפילו ‎ מקלט ‎ אחד ‎ ואין ‎ מיגונים.‎ 

בהמשך ‎ דבריו ‎ הוקיע ‎ את ‎ הפרובוקציה ‎ של ‎ בריוני ‎ כהנא,‎ 
אשר ‎ בחסות ‎ המשטרה ‎ נכנסו ‎ לאום ‎ אל-פחם ‎ והתגרו‎ 
בתושבים.‎ 


"אין ‎ גבול" ‎ -  תערוכת ‎ כרזות‎ 

תנועת ‎ יש ‎ גבול ‎ מציגה ‎ מבחר ‎ כרזות ‎ של ‎ התנועה ‎ מהשנים‎ 
1982-2006, ‎ פרי ‎ עבודתם ‎ של ‎ יוצרים ‎ שונים, ‎ וביניהם ‎ - 
פרוספר ‎ בן ‎ הרוש, ‎ דוד ‎ טרטקובר ‎ ודוד ‎ ריב.‎ 

פתיחת ‎ התערוכה ‎ ״אין ‎ גבול״ ‎ תתקיים ‎ ביום ‎ ה׳, ‎ 2  באפריל,‎ 
בשעה ‎ 19.30, ‎ בבית ‎ האמנים, ‎ רחוב ‎ אלחריזי ‎ 9, ‎ ת״א.‎ 

סדר ‎ פסח ‎ מחאתי ‎ התקיים ‎ בירושלים‎ 

תחת ‎ הכותרת: ‎ ״רעב ‎ ואבטלה ‎ -  בקרוב ‎ על ‎ שולחן ‎ הסדר‎ 
שלך?", ‎ התקיים ‎ בירושלים ‎ ב-29.3 ‎ סדר ‎ פסח ‎ מחאתי. ‎ היוזמה‎ 
לסדר ‎ המחאתי ‎ יצאה ‎ מפעילי ‎ המוקד ‎ לביטחון ‎ תזונתי‎ 
ולמאבק ‎ ברעב, ‎ שהוקם ‎ לפני ‎ שנתיים ‎ באוניברסיטת ‎ בן-‎ 
גוריון. ‎ השתתפו ‎ בו ‎ פעילים, ‎ סטודנטים ‎ ומרצים.‎ 

יום ‎ האדמה ‎ ה־33:‎ 

לא ‎ לבישול! ‎ לא ‎ להריסת ‎ בתים!‎ 

יום ‎ האדמה ‎ ה-33 ‎ צוין ‎ השנה ‎ כיום ‎ מחאה ‎ נגד ‎ הפקעת‎ 
הקרקעות ‎ והרס ‎ הבתים ‎ בכפרים ‎ הבדואיים ‎ "הבלתי ‎ מוכרים"‎ 
בנגב, ‎ ונגד ‎ צווי ‎ ההריסה ‎ שהוצאו ‎ לאלפי ‎ מבנים ‎ ביישובים‎ 
ערביים ‎ וכן ‎ בערים ‎ המעורבות ‎ יפו, ‎ רמלה ‎ ולוד.‎ 

בעיה ‎ מיוחדת ‎ קיימת ‎ בירושלים ‎ המזרחית. ‎ מאז ‎ בחירתו‎ 
של ‎ ניר ‎ ברקת ‎ לראשות ‎ עיריית ‎ ירושלים, ‎ הגבירה ‎ העירייה ‎ את‎ 
מדיניות ‎ הריסת ‎ הבתים ‎ במזרח ‎ העיר. ‎ במסגרת ‎ מדיניות ‎ זו,‎ 
ובהתאם ‎ לתוכניות ‎ ההשתלטות ‎ של ‎ עמותות ‎ המתנחלים‎ 
אלע״ד ‎ ו״עטרת ‎ כוהנים", ‎ מנסה ‎ כעת ‎ ברקת ‎ להרוס ‎ את ‎ שכונת‎ 
בוסתן ‎ שלמרגלות ‎ הכפר ‎ סילואן, ‎ בה ‎ מתגוררים ‎ כ-1,500‎ 
תושבים ‎ ב-88 ‎ בתים, ‎ ולהקים ‎ במקומה ‎ "פארק ‎ ארכיאולוגי".‎ 
מאחר ‎ שלשכונת ‎ בוסתן, ‎ כמו ‎ לכל ‎ השכונות ‎ במזרח ‎ ירושלים,‎ 
אין ‎ תוכנית ‎ מתאר, ‎ ביקשו ‎ תושבי ‎ השכונה ‎ להציע ‎ תוכנית‎ 
חלופית ‎ מפורטת ‎ לפיתוח ‎ השכונה, ‎ אך ‎ עיריית ‎ ירושלים ‎ וועדת‎ 
התיכנון ‎ דחו ‎ הצעה ‎ זו ‎ על ‎ הסף ‎ וסירבו ‎ לדון ‎ בנושא. ‎ תוכנית‎ 
ההריסה ‎ שיזמה ‎ עיריית ‎ ירושלים ‎ היא ‎ ניסיון ‎ הגירוש ‎ הנרחב‎ 
ביותר ‎ של ‎ פלסטינים ‎ מהעיר ‎ מאז ‎ כיבושה ‎ בשנת ‎ 1967.‎ 

הוועד ‎ העממי ‎ של ‎ סילואן ‎ בשיתוף ‎ עם ‎ קואליציית ‎ נשים‎ 
לשלום, ‎ מק״י, ‎ חד״ש, ‎ לוחמים ‎ לשלום, ‎ הוועד ‎ הישראלי ‎ נגד‎ 
הריסות ‎ בתים, ‎ המרכז ‎ לאינפורמציה ‎ אלטרנטיבית ‎ ובת-שלום,‎ 
ארגנו ‎ בשבת, ‎ 28.3, ‎ צעדת ‎ מחאה ‎ נגד ‎ הריסות ‎ הבתים‎ 
והפקעת ‎ הקרקעות ‎ ולציון ‎ יום ‎ האדמה ‎ ה־33. ‎ הצעדה‎ 
התקיימה ‎ בשכונת ‎ סילואן ‎ במזרח ‎ ירושלים. ‎ המפגינים ‎ קראו:‎ 
די ‎ לטרנספר‎ !  די ‎ להריסות‎ !  די ‎ להתנחלויות‎ !  לא ‎ לירושלים‎ 
של ‎ כיבוש ‎ ואפליה ‎ י  כן ‎ לירושלים ‎ בירת ‎ שני ‎ העמים ‎ י 

ועדת ‎ המעקב ‎ של ‎ האוכלוסייה ‎ הערבית ‎ בישראל ‎ קראה‎ 
לתהלוכה ‎ ולעצרת ‎ ביום ‎ האדמה ‎ עצמו, ‎ 30.3, ‎ בדיר ‎ הנא.‎ 

חד״ש ‎ ומק״י ‎ בחיפה ‎ ארגנו ‎ ביום ‎ האדמה ‎ משמרת ‎ מחאה‎ 
ליד ‎ מגדל ‎ הנביאים. ‎ מהמשמרת ‎ נסעו ‎ המפגינים ‎ להפגנת ‎ יום‎ 
האדמה ‎ בדיר ‎ חנא.‎ 


בינלאומי ‎ /5‎ 


המשבר ‎ והשמאל ‎ באמריקה ‎ הלטינית‎ 


מאת ‎ אפרים ‎ דויד■‎ 

המשבר ‎ הקפיטליסטי ‎ ותפקידי ‎ השמאל ‎ עמדו ‎ במרכז‎ 
הדיונים ‎ במפגש, ‎ שנערך ‎ בימים ‎ 22־20 ‎ במרס ‎ בעיר ‎ מקסיקו.‎ 
במפגש ‎ לקחו ‎ חלק ‎ נציגיהם ‎ של ‎ יותר ‎ ממאה ‎ מפלגות ‎ ותנועות‎ 
שמאל ‎ מאמריקה ‎ הלטינית. ‎ למפגש ‎ הצטרפו ‎ נציגי ‎ מפלגות‎ 
שמאל ‎ ומפלגות ‎ קומוניסטיות ‎ רבות ‎ מסין ‎ העממית, ‎ מקוריאה‎ 
הצפונית, ‎ מרוסיה, ‎ מתורכיה, ‎ מפלסטין ‎ ועוד. ‎ היה ‎ לי ‎ הכבוד‎ 
לייצג ‎ במפגש ‎ זה ‎ את ‎ המפלגה ‎ הקומוניסטית ‎ הישראלית.‎ 

"ישנו ‎ הבדל ‎ גדול ‎ ומהותי ‎ בין ‎ המפגש ‎ הנוכחי ‎ לבין ‎ המפגש‎ 
הראשון, ‎ בו ‎ לקחתי ‎ חלק: ‎ מספר ‎ המשתתפים. ‎ לפני ‎ עשור‎ 
השתתפו ‎ בו ‎ מאות ‎ פעילים ‎ מרכזיים ‎ של ‎ מפלגת ‎ העובדים‎ 
במקסיקו, ‎ החברים ‎ הקובנים, ‎ ופה ‎ ושם ‎ נציגים ‎ של ‎ ארגוני‎ 
שמאל ‎ שבמחתרת, ‎ או ‎ שרק ‎ יצאו ‎ מהמחתרת ‎ באמריקה‎ 
המרכזית. ‎ עכשיו ‎ באים ‎ לכינוס ‎ מכל ‎ העולם״ ‎ -  סיפרה ‎ לונה‎ 
דל ‎ מונטה, ‎ מורה ‎ בבית ‎ ספר ‎ יסודי ‎ ומזכ״ל ‎ איגוד ‎ המורים‎ 
באחת ‎ הערים ‎ שבמדינת ‎ צ׳יאפס ‎ שבמקסיקו. ‎ לדבריה, ‎ "המצב‎ 
השתנה ‎ מן ‎ הקצה ‎ אל ‎ הקצה. ‎ אם ‎ בתחילת ‎ הדרך ‎ כולם,‎ 
המקסיקנים ‎ והחברות ‎ והחברים ‎ ממדינות ‎ אחרות, ‎ שאלנו ‎ את‎ 
עצמנו: ‎ ׳איך ‎ נעצור ‎ את ‎ הגל ‎ הניאו-ליברלי? ‎ איך ‎ נלחם‎ 
בהפרטה? ‎ איך ‎ נכרסם ‎ במעמדה ‎ של ‎ ארה״ב, ‎ בארצנו?׳ ‎ - 
הנימה ‎ עם ‎ השנים ‎ השתנתה". ‎ דל ‎ מונטה ‎ הדגישה: ‎ "לפני‎ 
עשור ‎ נבחר ‎ הוגו ‎ צ׳אבס ‎ לנשיאות ‎ ונצואלה. ‎ הוויכוח ‎ אז ‎ היה,‎ 
האם ‎ המקרה ‎ של ‎ ונצואלה ‎ מייצג ‎ מגמה, ‎ או ‎ שזו ‎ מציאות‎ 
מקומית ‎ -  ונצואלנית? ‎ כעבור ‎ כמה ‎ שנים ‎ כבר ‎ היה ‎ ברור,‎ 
שמדובר ‎ במגמה ‎ בכל ‎ אמריקה ‎ הלטינית, ‎ ובייחוד ‎ ביבשת‎ 
הדרומית. ‎ לפני ‎ שנתיים־שלוש ‎ שוב ‎ חל ‎ מפנה ‎ בדיונים, ‎ כמה‎ 
ממנהיגי ‎ השמאל ‎ של ‎ אתמול ‎ הפכו ‎ ראשי ‎ מדינות, ‎ שרים ‎ או‎ 
בעלי ‎ תפקידים ‎ מרכזיים ‎ בארצותיהם. ‎ וכפי ‎ שאתה ‎ רואה,‎ 
השאלה ‎ המרכזית ‎ עתה ‎ היא‎ :  איך ‎ מתמודדים ‎ עם ‎ הדגם ‎ הניאו-‎ 
ליברלי ‎ שנקלע ‎ למשבר ‎ עמוק, ‎ אבל ‎ מעמדות ‎ של ‎ שלטון, ‎ עם‎ 
כלים ‎ ממלכתיים ‎ ?  והתשובות ‎ אינן ‎ פשוטות".‎ 
המדינה, ‎ אבל ‎ איזו ‎ מדינה?‎ 

דיוני ‎ המפגש ‎ הבינלאומי ‎ נערכו ‎ ימים ‎ ספורים ‎ לאחר‎ 
ניצחונה ‎ של ‎ "חזית ‎ מארטי ‎ לשחרור ‎ לאומי" ‎ בבחירות‎ 
שנערכו ‎ באל ‎ סלבדור, ‎ ובחירת ‎ העיתונאי ‎ מאוריסיו ‎ פונס‎ 
לנשיא. ‎ אחדים ‎ ממשתתפי ‎ המפגש ‎ באו ‎ הישר ‎ מסאן ‎ סלבדור,‎ 
בירת ‎ אל ‎ סלבדור. ‎ "זה ‎ היה ‎ עצום, ‎ זה ‎ היה ‎ מעמד ‎ היסטורי.‎ 
מדי ‎ שנה ‎ או ‎ כמה ‎ חודשים, ‎ עוד ‎ מדינה ‎ מצטרפת ‎ לגל ‎ האדום"‎ 
־  סיפר ‎ העיתונאי ‎ הוותיק ‎ מאורוגוואי ‎ ניקו ‎ שוורץ, ‎ שהגיע ‎ אף‎ 
הוא ‎ מסאן ‎ סלבדור.‎ 

את ‎ דיוני ‎ המפגש ‎ פתח ‎ הכלכלן ‎ הארגנטיני ‎ המרקסיסטי‎ 
הנודע ‎ חורחה ‎ ביינסטיין ‎ בהרצאה ‎ עיונית. ‎ בסקירתו‎ 
הארוכה ‎ (כארבע ‎ שעות!), ‎ עמד ‎ ביינסטיין ‎ על ‎ שלוש ‎ תקופות‎ 
מוגדרות ‎ היטב ‎ בהתפתחות ‎ המשבר ‎ הכלכלי ‎ העולמי ‎ ועל‎ 
המגמות ‎ לעתיד. ‎ עוד ‎ התעכב ‎ ביינסטיין ‎ על ‎ הפולמוס‎ 
שהתפתח ‎ באמריקה ‎ הלטינית ‎ עם ‎ העמקת ‎ המשבר, ‎ על‎ 
הסכנות ‎ הגלומות ‎ בו, ‎ וגם ‎ על ‎ הסיכויים ‎ שהוא ‎ פותח ‎ עבור‎ 
התנועות ‎ העממיות ‎ ומעמד ‎ העובדים.‎ 

ביינסטיין ‎ הוזמן ‎ לשאת ‎ הרצאה ‎ דומה ‎ לפני ‎ כמה ‎ שבועות‎ 
במועצה ‎ הכלכלית-חברתית ‎ של ‎ ברזיל, ‎ בה ‎ משתתפים ‎ נציגי‎ 


המעסיקים, ‎ הממשלה ‎ והאיגודים. ‎ בהקשר ‎ זה, ‎ סיפר ‎ על ‎ ויכוח‎ 
שהתפתח ‎ בינו ‎ לבין ‎ נשיא ‎ ברזיל, ‎ אינסיו ‎ לואיש ‎ דה ‎ סילבה‎ 
("לולה"). ‎ בתום ‎ הרצאתו ‎ של ‎ ביינסטיין, ‎ סיכם ‎ "לולה" ‎ כך:‎ 

"אחד ‎ הלקחים ‎ המרכזיים ‎ מן ‎ המשבר ‎ הוא, ‎ שיש ‎ להחזיר‎ 
למדינה ‎ את ‎ תפקידה ‎ המרכזי ‎ בכלכלה ‎ ובחברה. ‎ צריך ‎ לשכוח‎ 
מכל ‎ הדוגמות ‎ הניאו-ליברליות, ‎ לפיהן ‎ הסתיים ‎ תפקידה ‎ של‎ 
המדינה". ‎ על ‎ כך ‎ הגיב ‎ ביינסטיין ‎ ואמר: ‎ "חבר ‎ ׳לולה׳ ‎ היקר,‎ 
להחזיר ‎ את ‎ המדינה? ‎ אבל ‎ איזו ‎ מדינה? ‎ המדינה‎ 
הקפיטליסטית ‎ הפריפריאלית, ‎ מדינת ‎ המאפיה, ‎ בה ‎ הנשיא‎ 
וכמה ‎ מידידיו ‎ עושים ‎ בנכסיה ‎ ובחוקיה ‎ ככל ‎ העולה ‎ על ‎ רוחם ‎ ? 
מדינה, ‎ בה ‎ לא ‎ ניתן ‎ להבחין ‎ בין ‎ הקופה ‎ הציבורית ‎ לבין‎ 
הקופה ‎ של ‎ בעלי ‎ ההון? ‎ מדינה ‎ שהייתה ‎ לעמוד ‎ השדרה ‎ של‎ 
הסדר ‎ החברתי ‎ הקיים? ‎ לא ‎ צריך ‎ להחזיר ‎ את ‎ המדינה, ‎ צריך‎ 
לשנות ‎ אותה. ‎ המדינה ‎ ומנגנוניה ‎ שירתו ‎ היטב ‎ את ‎ הסדר‎ 
הניאו־ליברלי. ‎ כדי ‎ להתמודד ‎ עם ‎ המשבר ‎ הקפיטליסטי‎ 
ולקדם ‎ רפורמות ‎ חברתיות ‎ וכלכליות ‎ עמוקות, ‎ חיוני, ‎ קודם‎ 
כל, ‎ לשנות ‎ את ‎ המדינה ‎ ואת ‎ המנגנונים ‎ הממלכתיים‎ ;  ובראש‎ 
ובראשונה ‎ לשנות ‎ את ‎ מערכת ‎ החוקים, ‎ שאיפשרה ‎ במשך‎ 
עשרות ‎ שנים ‎ את ‎ שוד ‎ הקופה ‎ הציבורית, ‎ את ‎ העמקת ‎ העוני‎ 
ואת ‎ הפגיעה ‎ ברווחה ‎ החברתית".‎ 

מדיניות ‎ בשירות ‎ ההמונים‎ ,  או ‎ מדיניות ‎ משיחית‎ 

הרצון ‎ העז, ‎ המפעם ‎ בקרב ‎ תנועות ‎ ומפלגות, ‎ לקדם ‎ את‎ 
המאבקים ‎ נגד ‎ האימפריאליזם ‎ והקפיטליזם ‎ ברחבי ‎ אמריקה‎ 
הלטינית ‎ -  הוא ‎ גורם ‎ מאחד. ‎ יחד ‎ עם ‎ זאת, ‎ במהלך ‎ המפגש ‎ לא‎ 
נרשמה ‎ תמימות ‎ דעים ‎ בין ‎ כל ‎ משתתפיו, ‎ שכן ‎ כל ‎ מדינה‎ 
הייתה ‎ "מיוצגת" ‎ בידי ‎ כמה ‎ מפלגות ‎ שמאל.‎ 

התמיכה ‎ במהפכה ‎ הקובנית ‎ היא ‎ גורפת, ‎ אפילו ‎ מעבר‎ 
לגבולות ‎ השמאל ‎ ומפלגותיו ‎ הרבות. ‎ אך ‎ בדיוני ‎ המפגש ‎ ניתן‎ 
היה ‎ להבחין ‎ בוויכוח ‎ בין ‎ חברי ‎ המשלחת ‎ הקובנית ‎ לגבי‎ 
מצבה ‎ של ‎ המהפכה ‎ ולגבי ‎ האתגרים ‎ הניצבים ‎ בפני ‎ החברה‎ 
הקובנית ‎ נוכח ‎ המשבר ‎ הקפיטליסטי. ‎ האם ‎ צריך ‎ לאמץ ‎ את‎ 
ה״דגם ‎ הסיני", ‎ קרי ‎ שילוב ‎ מנגנוני ‎ השוק ‎ הקפיטליסטיים‎ 
בכלכלה ‎ הסוציאליסטית? ‎ האם ‎ המדינה ‎ צריכה ‎ לעודד ‎ צריכה‎ 
פרטית ‎ בכל ‎ מחיר ‎ ולשכפל ‎ את ‎ ערכי ‎ הכלכלה ‎ הקפיטליסטית‎ 
המתמוטטת? ‎ -  אלה ‎ שאלות ‎ שהעלו ‎ נואמים ‎ קובנים.‎ 

גם ‎ סביב ‎ ונצואלה ‎ התעוררו ‎ ויכוחים ‎ מרים. ‎ נציגי ‎ המפלגה‎ 
הסוציאליסטית ‎ המאוחדת, ‎ שהקים ‎ הנשיא ‎ צ׳אבס, ‎ הדגישו‎ 
את ‎ הישגיו. ‎ דוברי ‎ מפלגות ‎ השמאל ‎ האחרות, ‎ המצדדים ‎ אף‎ 
הם ‎ בצ׳אבס, ‎ שבו ‎ ואמרו, ‎ כי ‎ "אין ‎ לבלבל ‎ בין ‎ מדיניות ‎ המונים‎ 
לבין ‎ מדיניות ‎ משיחית". ‎ אחד ‎ הדוברים ‎ אמר: ‎ "בכל ‎ פעם‎ 
שהחבר ‎ צ׳אבס ‎ אומר: ‎ ׳אני ‎ מגלם ‎ את ‎ רצון ‎ העם׳, ‎ או ‎ ׳אני‎ 
הערובה ‎ היחידה ‎ להמשך ‎ המהפכה ‎ הסוציאליסטית׳ ‎ -  יש ‎ לנו‎ 
דעה ‎ אחרת. ‎ רק ‎ העם, ‎ המצויד ‎ בכלים ‎ דמוקרטיים, ‎ מגלם ‎ את‎ 
רצון ‎ העם. ‎ אנו ‎ תומכים ‎ בצ׳אבס, ‎ אבל ‎ אין ‎ אנו ‎ משיחיים. ‎ אנו‎ 
דוגלים ‎ בפלורליזם ‎ שמאלי".‎ 

ימי ‎ הדיונים ‎ במקסיקו ‎ היו ‎ גדושים ‎ לקחים ‎ ותוכנות ‎ על‎ 
אודות ‎ פעילות ‎ השמאל ‎ נוכח ‎ המשבר ‎ הקפיטליסטי. ‎ קיימות‎ 
הסכמות ‎ רבות ‎ לגבי ‎ מה ‎ שצריך ‎ לעשות ‎ בעת ‎ משבר ‎ ואף ‎ לגבי‎ 
מה ‎ שיש ‎ לשנות. ‎ יחד ‎ עם ‎ זאת, ‎ טרם ‎ גובשה ‎ חלופה‎ 
סוציאליסטית ‎ ברורה ‎ וחדה ‎ לסדר ‎ הקפיטליסטי ‎ העולמי‎ 
המתמוטט.‎ 


"מנון ‎ ו״נ&ן ‎ פעל ‎ בניגוד ‎ להוון ‎ נגד ‎ התארגנות ‎ עובדיס"‎ 


בפסק ‎ דין ‎ תקדימי ‎ ופורץ־דרך ‎ שניתן ‎ בשבוע ‎ שעבר ‎ בבית‎ 
הדין ‎ האזורי ‎ לעבודה ‎ בת״א, ‎ קבע ‎ הרכב ‎ בראשות ‎ סגנית‎ 
הנשיאה, ‎ השופטת ‎ לאה ‎ גליקסמן, ‎ כי ‎ "כוח ‎ לעובדים- ‎ ארגון‎ 
עובדים ‎ דמוקרטי" ‎ הוכיח ‎ את ‎ מעמדו ‎ כארגון ‎ עובדים. ‎ בית‎ 
הדין ‎ פסק, ‎ כי ‎ מניעת ‎ העבודה ‎ מעובדי ‎ גן ‎ המדע, ‎ שהתארגנו‎ 
בארגון ‎ כוח ‎ לעובדים, ‎ נעשתה ‎ שלא ‎ כדין, ‎ ולכן ‎ על ‎ המעסיק ‎ ־ 
מכון ‎ דוידסון, ‎ לפצות ‎ את ‎ העובדים ‎ בגין ‎ התקופה ‎ שבה ‎ מנע‎ 
מהם ‎ לעבוד.‎ 

פסק ‎ הדין ‎ כולל ‎ קביעות ‎ תקדימיות ‎ חשובות ‎ בתחום ‎ יחסי‎ 
העבודה. ‎ נקבע ‎ בו, ‎ שגם ‎ מעסיק ‎ לא ‎ מאורגן ‎ חייב ‎ להכיר‎ 
בנציגות ‎ עובדים ‎ ולנהל ‎ מו״מ ‎ עם ‎ הנציגות. ‎ עוד ‎ נקבע, ‎ כי ‎ אין‎ 
להעסיק ‎ עובדים ‎ חלופיים ‎ כלשהם ‎ למילוי ‎ מקומם ‎ של ‎ עובדים‎ 
שובתים. ‎ השופטת ‎ מציינת, ‎ כי ‎ מכון ‎ דוידסון ‎ ניסה ‎ לפגוע‎ 
בהתארגנות ‎ של ‎ עובדיו ‎ ונקט ‎ נגדם ‎ בפעולות ‎ פוגעניות ‎ שלא‎ 
כדין. ‎ בין ‎ היתר, ‎ מכון ‎ דוידסון, ‎ ופרופ׳ ‎ חיים ‎ הררי ‎ העומד‎ 
בראשו, ‎ פעלו ‎ במטרה ‎ לסכל ‎ את ‎ הייצוג ‎ המשפטי ‎ של‎ 
העובדים ‎ על ‎ ידי ‎ הקליניקה ‎ של ‎ אוניברסיטת ‎ תל-אביב. ‎ נקבע,‎ 
כי ‎ נוכח ‎ מעמדו ‎ ותפקידו, ‎ יש ‎ לראות ‎ בפניותיו ‎ של ‎ פרופ׳‎ 
הררי, ‎ יו״ר ‎ מכון ‎ דוידסון ‎ ונשיא ‎ מכון ‎ וייצמן ‎ לשעבר, ‎ פניות‎ 
של ‎ מכון ‎ דוידסון ‎ ושל ‎ מכון ‎ וייצמן.‎ 

ארגון ‎ כוח ‎ לעובדים ‎ והעובדים ‎ יוצגו ‎ בדיון ‎ בידי ‎ עו״ד ‎ ארנה‎ 
לין ‎ ועו״ד ‎ מיכל ‎ שטיין, ‎ שטיפלו ‎ בתיק ‎ בהתנדבות. ‎ לפני ‎ כן,‎ 
ייצגו ‎ את ‎ העובדים ‎ עו״ד ‎ אלה ‎ אלון ‎ ועו״ד ‎ איתי ‎ סבירסקי‎ 
מהקליניקה ‎ למשפט ‎ ורווחה ‎ באוניברסיטת ‎ תל-אביב.‎ 

נדב ‎ אהרוני, ‎ נציג ‎ העובדים ‎ במכון ‎ דוידסון, ‎ מסר‎ 
בתגובה: ‎ "אנו ‎ מברכים ‎ על ‎ פסק ‎ הדין ‎ ושמחים ‎ שהצדק ‎ נעשה.‎ 
הוכחנו ‎ שגם ‎ התארגנות ‎ מקומית ‎ של ‎ עובדים ‎ יכולה ‎ להצליח,‎ 
ולעמוד ‎ איתנה ‎ מול ‎ מעסיקים ‎ פוגעניים. ‎ אנו ‎ חוזרים ‎ לעבודה‎ 
בראש ‎ מורם ‎ ובעובדים ‎ מאורגנים, ‎ ומכון ‎ דוידסון ‎ ישלם ‎ על‎ 
הפרות ‎ החוק ‎ ועל ‎ הניסיונות ‎ לפגוע ‎ בזכותנו ‎ להתארגן. ‎ אנו‎ 
מציעים ‎ לכל ‎ עובד ‎ לעמוד ‎ על ‎ זכותו ‎ להתארגן".‎ 

הוקפאו ‎ הפיטורים ‎ בקופ״ח ‎ כללית‎ 

לאחר ‎ שעובדי ‎ קופ״ח ‎ כללית ‎ שבתו ‎ במשך ‎ יממה ‎ במחאה‎ 
על ‎ הכוונה ‎ לפטר ‎ אלף ‎ מחבריהם, ‎ הודיעה ‎ הנהלת ‎ שירותי‎ 
בריאות ‎ כללית ‎ על ‎ הקפאת ‎ הליך ‎ הפיטורים. ‎ מהנהלת ‎ הכללית‎ 
נמסר, ‎ כי ‎ בתום ‎ פגישה ‎ בין ‎ יו״ר ‎ ההסתדרות ‎ עופר ‎ עיני, ‎ מנכ״ל‎ 
הכללית ‎ אלי ‎ דפס ‎ ויו״ר ‎ ועד ‎ העובדים ‎ פרוספר ‎ בן ‎ חמו,‎ 
הוגשה ‎ לבית ‎ הדין ‎ האזורי ‎ לעבודה ‎ בתל ‎ אביב, ‎ בקשה‎ 
מוסכמת ‎ בדבר ‎ הקפאת ‎ צעדים. ‎ ארגון ‎ העובדים ‎ הודיע ‎ מצדו‎ 
על ‎ הקפאה ‎ של ‎ הצעדים ‎ הארגוניים ‎ והורה ‎ לעובדים ‎ לשוב‎ 
מייד ‎ לעבודה. ‎ במסגרת ‎ השביתה, ‎ הושבתו ‎ 12  בתי ‎ חולים ‎ של‎ 
שרותי ‎ בריאות ‎ כללית ‎ וכן ‎ המרפאות ‎ ברחבי ‎ הארץ.‎ 

״לא ‎ נאפשר ‎ לפטר ‎ ולו ‎ עובד ‎ אחד״ ‎ -  אמר ‎ פרוספר ‎ בן ‎ חמו.‎ 
"שירותי ‎ בריאות ‎ כללית ‎ אינה ‎ מפעל ‎ תעשייתי ‎ הסוגר ‎ קווי‎ 
ייצור. ‎ להיפך, ‎ ככל ‎ שקווי ‎ הייצור ‎ נסגרים, ‎ כך ‎ גדל ‎ הביקוש‎ 
לשירותי ‎ בריאות, ‎ ולכן ‎ פיטורים ‎ הם ‎ צעד ‎ בלתי-אחראי".‎ 


ח״כ ‎ ברכה ‎ הותקף ‎ על ‎ ידי ‎ חיילי‎ 
צה״ל ‎ בעצרת ‎ שנערכה ‎ בחברון‎ 

ח״כ ‎ מוחמד ‎ ברכה, ‎ יו״ר ‎ חד״ש, ‎ הותקף ‎ בשבת ‎ (28.3) ‎ על‎ 
ידי ‎ חיילים ‎ בעת ‎ שהשתתף ‎ בעצרת ‎ לציון ‎ יום ‎ האדמה, ‎ בה‎ 
השתתפו ‎ עשרות ‎ פעילים ‎ פלסטינים ‎ ופעילי ‎ שלום ‎ מחו״ל.‎ 
ברכה ‎ סיפר, ‎ כי ‎ "בשלב ‎ מסוים ‎ הופיעה ‎ קבוצת ‎ חיילים‎ 
וקצינים ‎ ושלפו ‎ צו, ‎ בדרישה ‎ לפנות ‎ את ‎ האזור ‎ בתוך ‎ חמש‎ 
דקות, ‎ כי ‎ מדובר ‎ בשטח ‎ צבאי ‎ סגור". ‎ ח״כ ‎ ברכה ‎ אמר‎ 
לחיילים, ‎ כי ‎ "רק ‎ לפלסטינים ‎ זכות ‎ לסגור ‎ ולפתוח ‎ את‎ 
המקום". ‎ בתגובה, ‎ דחפו ‎ אותו ‎ החיילים ‎ בגסות ‎ וריססו ‎ אותו‎ 
בגז ‎ מדמיע. ‎ שלושה ‎ בני ‎ אדם ‎ ששהו ‎ במקום ‎ -  נפצעו.‎ 

ח״כ ‎ ברכה ‎ הפך ‎ יעד ‎ לתקיפות ‎ ולהתנכלות. ‎ לאחרונה ‎ נחקר‎ 
ברכה ‎ בתואנה, ‎ "שתקף ‎ והעליב ‎ שוטר" ‎ במהלך ‎ הפגנה‎ 
שנערכה ‎ בנצרת ‎ לפני ‎ כשנה ‎ וחצי, ‎ כאשר ‎ התוקפים ‎ היו ‎ דווקא‎ 
השוטרים.‎ 

הישג ‎ לסטודנטים:‎ 

העלאת ‎ שכר ‎ הלימוד ‎ הוקפאה ‎ עד ‎ 15.5 

הוועדה ‎ לתכנון ‎ ותקצוב ‎ (ות״ת) ‎ של ‎ המועצה ‎ להשכלה‎ 
גבוהה, ‎ שנועדה ‎ בשבוע ‎ שעבר ‎ עם ‎ נציגי ‎ אגודות ‎ הסטודנטים,‎ 
הסכימה ‎ להקים ‎ צוות ‎ משותף ‎ שידון ‎ בנושא ‎ שכר ‎ הלימוד ‎ עם‎ 
הממשלה ‎ החדשה ‎ שתקום.‎ 

בהקשר ‎ זה ‎ הודיעה ‎ ות״ת, ‎ כי ‎ תחייב ‎ את ‎ המוסדות ‎ להשכלה‎ 
גבוהה ‎ להקפיא ‎ את ‎ העלאת ‎ שכר ‎ הלימוד ‎ והוצאת ‎ השוברים‎ 
לסטודנטים ‎ עד ‎ ל-15 ‎ במאי.‎ 

מק״י ‎ -  סניף ‎ ת״א‎ 

ביום ‎ ד/ ‎ 1  באפריל, ‎ בשעה ‎ 20.00 

בבית ‎ הידידות, ‎ אחד ‎ העם ‎ 70, ‎ ת״א‎ 

השמאל ‎ באמריקה ‎ הלטינית‎ 
והמשבר ‎ הקפיטליסטי‎ 

המרצה: ‎ ד״ר ‎ אפרים ‎ דויד■‎ 

ששב ‎ ממפגש ‎ במקסיקו ‎ של ‎ מפלגות ‎ שמאל‎ 
ותנועות ‎ חברתיות ‎ באמריקה ‎ הלטינית‎ 

הופיע ‎ הספר‎ 

"קום ‎ התנערה!"‎ 

אוסף ‎ כתבים ‎ של ‎ אליהו‎ (אליושה) ‎ גוזינסקי, ‎ ממנהיגי‎ 

המפלגה ‎ הקומוניסטית ‎ בארץ, ‎ ושל ‎ רשימות ‎ של ‎ חברים ‎ על‎ 
פעילותו. ‎ הספר, ‎ בעריכתה ‎ של ‎ תמר ‎ גוז׳נסקי, ‎ מחלץ‎ 

מהשכחה ‎ פרקים ‎ חשובים ‎ במערכה ‎ המקצועית ‎ של ‎ מעמד‎ 

הפועלים ‎ ופרק ‎ מכונן ‎ בפעילותם ‎ של ‎ הקומוניסטים ‎ בארץ.‎ 

מחיר ‎ מיוחד ‎ לקוראי ‎ ״זו ‎ הדרך״ ‎ -  70  שקל.‎ 

להזמנה: ‎ 5510857-03  ווו0נ).1ו3ווון0@ווו013ץ31תו13‎ 

